1.

Anexa I (partea FCL) se modifică după cum urmează: (a) la punctul FCL.010 se introduc următoarele definiții: (i) „«Operator de pregătire bazată pe date concrete (Evidence based training – EBT)» înseamnă o organizație care deține un certificat de operator aerian (AOC) în conformitate cu anexa III (partea ORO) la Regulamentul (UE) nr. 965/2012 și care a implementat un program EBT aprobat de autoritatea competentă, în conformitate cu dispozițiile regulamentului respectiv.”; (ii) „«Evaluare practică EBT» înseamnă o metodă de evaluare a performanței care servește la verificarea performanței integrate a competențelor. Ea are loc fie într-un mediu simulat, fie într-un mediu operațional.”; (iii) „«Program EBT» înseamnă un program de evaluare și de pregătire a piloților în conformitate cu punctul ORO.FC.231 din anexa III (partea ORO) la Regulamentul (UE) nr. 965/2012.”; (iv) „«Program EBT mixt» înseamnă un program de pregătire periodică și de verificare aferentă al unui operator, prevăzut la punctul ORO.FC.230 din anexa III (partea ORO) la Regulamentul (UE) nr. 965/2012, care are o parte dedicată aplicării EBT, dar care nu înlocuiește verificările competenței prevăzute în apendicele 9 la prezenta anexă.”; (b) la punctul FCL.015, se adaugă următoarea literă (g): „(g) Pregătirea efectuată pe aeronave sau în FSTD-uri în conformitate cu anexa III (partea ORO) la Regulamentul (UE) nr. 965/2012 se ia în considerare pentru cerințele referitoare la experiență și la revalidare prevăzute în prezenta anexă (partea FCL).”; (c) la punctul FCL.035 litera (a), se adaugă următorul punct 4: „4. Toate orele de zbor efectuate pe avioane sau TMG-uri care fac obiectul unei decizii a unui stat membru luată în conformitate cu articolul 2 alineatul (8) litera (a) sau (c) din Regulamentul (UE) 2018/1139 sau care intră sub incidența anexei I la regulamentul respectiv se creditează integral în vederea îndeplinirii cerințelor privind timpul de zbor de la punctul FCL.140.A litera (a) punctul 1 și de la punctul FCL.740.A litera (b) punctul 1 subpunctul (ii) din prezenta anexă, dacă sunt îndeplinite următoarele condiții: (i) avionul sau TMG în cauză se încadrează în aceeași categorie și clasă ca aeronavele conforme cu partea FCL pentru care urmează să fie creditate orele de zbor; (ii) în cazul zborurilor de pregătire cu un instructor, avionul sau TMG utilizat face obiectul autorizării specificate la punctul ORA.ATO.135 din anexa VII (partea ORA) sau la punctul DTO.GEN.240 din anexa VIII (partea DTO).”; (d) la punctul FCL.235, litera (a) se înlocuiește cu următorul text: „(a) Prin susținerea unui test de îndemânare, solicitanții unei PPL trebuie să își demonstreze capacitatea de a executa, ca PIC pe categoria de aeronave corespunzătoare, procedurile și manevrele relevante cu competența corespunzătoare privilegiilor acordate.”; (e) punctul FCL.625 se modifică după cum urmează: (i) la litera (b), se adaugă următorul punct 4: „4. Solicitanții revalidării unei IR se creditează integral în ceea ce privește verificarea competenței prevăzută în prezenta subparte atunci când trec de evaluarea practică EBT în conformitate cu apendicele 10 în ceea ce privește respectiva IR la un operator EBT.”; (ii) litera (c) se înlocuiește cu următorul text: „(c) Reînnoire Dacă o IR a expirat, pentru reînnoirea privilegiilor solicitanții trebuie să respecte toate cerințele următoare: 1. pentru a stabili dacă este necesară o pregătire de reîmprospătare a cunoștințelor pentru ca solicitantul să atingă nivelul de competență necesar promovării elementului instrumental al testului de îndemânare în conformitate cu apendicele 9, solicitanții trebuie să se supună unei evaluări la oricare dintre următoarele organizații: (i) la o ATO; (ii) la un operator EBT care este aprobat în mod expres pentru o astfel de pregătire de reîmprospătare a cunoștințelor; 2. dacă organizația care asigură evaluarea în conformitate cu punctul 1 consideră că este necesar, solicitanții trebuie să urmeze un curs de reîmprospătare a cunoștințelor în cadrul organizației respective; 3. după respectarea dispozițiilor de la punctul 1 și, după caz, de la punctul 2, solicitanții trebuie să susțină cu succes o verificare a competenței în conformitate cu apendicele 9 sau să treacă de evaluarea practică EBT în conformitate cu apendicele 10 pentru categoria de aeronave relevantă. Evaluarea practică EBT poate avea loc odată cu pregătirea de reîmprospătare a cunoștințelor prevăzută la punctul 2; 4. solicitanții trebuie să dețină calificarea de clasă sau de tip relevantă, cu excepția cazului în care se prevede altfel în prezenta anexă.”; (iii) literele (e) și (f) se înlocuiesc cu următorul text: „(e) Titularii unei IR valabile pentru o licență de pilot eliberată de o țară terță în conformitate cu anexa 1 la Convenția de la Chicago sunt exceptați de la respectarea cerințelor de la litera (c) punctele 1 și 2 și de la litera (d) la momentul reînnoirii privilegiilor IR înscrise în licențele eliberate în conformitate cu prezenta anexă. (f) Verificarea competenței prevăzută la litera (c) punctul 3 poate avea loc odată cu o verificare a competenței efectuată în vederea reînnoirii calificării relevante de clasă sau de tip.”; (f) la punctul FCL.625.A, litera (a) se modifică după cum urmează: (i) punctul 2 se înlocuiește cu următorul text: „2. să susțină cu succes o verificare a competenței în conformitate cu apendicele 9 sau să treacă de evaluarea practică EBT în conformitate cu apendicele 10 dacă se solicită revalidarea IR odată cu revalidarea calificării de clasă sau de tip;”; (ii) punctul 4 se înlocuiește cu următorul text: „4. Se poate folosi un FNPT II sau un FFS reprezentând clasa sau tipul de avion relevante în vederea revalidării în temeiul punctului 3, cu condiția ca cel puțin fiecare a doua verificare a competenței pentru revalidarea unei IR(A) să fie efectuată pe un avion.”; (g) punctul FCL.740 se înlocuiește cu următorul text: „FCL.740 Valabilitatea și reînnoirea calificărilor de clasă și de tip (a) Valabilitate 1. Perioada de valabilitate a calificărilor de clasă și de tip este de un an, cu excepția calificărilor de clasă monomotor cu un singur pilot, pentru care perioada de valabilitate este de doi ani, cu excepția cazului în care se prevede altfel în OSD. În cazul în care piloții optează pentru îndeplinirea cerințelor de revalidare mai devreme decât se prevede la punctele FCL.740.A, FCL.740.H, FCL.740.PL și FCL.740.As, noua perioadă de valabilitate începe de la data verificării competenței. 2. Solicitanții revalidării unei calificări de clasă sau de tip se creditează integral în ceea ce privește verificarea competenței prevăzută în prezenta subparte atunci când trec de evaluarea practică EBT în conformitate cu apendicele 10 la un operator care a implementat EBT pentru calificarea relevantă de clasă sau de tip. (b) Reînnoire Pentru reînnoirea unei calificări de clasă sau de tip, solicitanții trebuie să respecte toate cerințele următoare: 1. pentru a stabili dacă este necesară o pregătire de reîmprospătare a cunoștințelor pentru ca solicitantul să atingă nivelul de competență necesar operării în condiții de siguranță a aeronavei, solicitanții trebuie să se supună unei evaluări la oricare dintre următoarele: (i) la o ATO; (ii) la o DTO sau la o ATO, în cazul în care calificarea expirată viza o calificare de clasă monomotor cu piston, alta decât cele de înaltă performanță, o calificare de clasă pentru TMG sau o calificare de tip monomotor pentru elicopterele menționate la punctul DTO.GEN.110 litera (a) punctul 2 litera (c) din anexa VIII; (iii) la o DTO, la o ATO sau cu un instructor, în cazul în care calificarea a expirat în urmă cu cel mult trei ani și era o calificare de clasă monomotor cu piston, alta decât cele de înaltă performanță, sau o calificare de clasă pentru TMG; (iv) la un operator EBT care este aprobat în mod expres pentru o astfel de pregătire de reîmprospătare a cunoștințelor; 2. dacă organizația sau instructorul care asigură evaluarea în conformitate cu punctul 1 consideră că este necesar, solicitanții trebuie să urmeze un curs de reîmprospătare a cunoștințelor în cadrul organizației respective sau cu instructorul respectiv; 3. după respectarea dispozițiilor de la punctul 1 și, după caz, de la punctul 2, solicitanții trebuie să susțină cu succes o verificare a competenței în conformitate cu apendicele 9 sau să treacă de evaluarea practică EBT în conformitate cu apendicele 10. Evaluarea practică EBT poate avea loc odată cu pregătirea de reîmprospătare a cunoștințelor prevăzută la punctul 2. Prin derogare de la litera (b) punctele 1, 2 și 3, piloții care dețin o calificare de pilot de încercare eliberată în conformitate cu punctul FCL.820, care au participat la zboruri de încercare pentru dezvoltarea, certificarea sau producerea unui tip de aeronavă și care au efectuat fie 50 de ore timp total de zbor, fie 10 ore timp de zbor ca PIC pe zboruri de încercare pe acel tip în anul anterior datei solicitării lor au dreptul de a solicita revalidarea sau reînnoirea calificării de tip relevante. Solicitanții sunt exceptați de cerința de la litera (b) punctele 1 și 2 dacă dețin o calificare valabilă pentru aceeași clasă sau pentru același tip de aeronavă înscrisă pe o licență de pilot eliberată de o țară terță în conformitate cu anexa 1 la Convenția de la Chicago și dacă au dreptul să exercite privilegiile conferite de calificarea respectivă. (c) Piloții care ies din programul EBT al unui operator după ce nu au reușit să demonstreze un nivel admisibil de competență potrivit programului EBT nu pot exercita privilegiile respectivei calificări de tip până când nu îndeplinesc una dintre următoarele condiții: 1. au trecut de evaluarea practică EBT în conformitate cu apendicele 10; 2. au susținut cu succes o verificare a competenței în conformitate cu punctul FCL.625 litera (c) punctul 3 sau cu punctul FCL.740 litera (b) punctul 3, după caz. Într-un astfel de caz nu se aplică punctul FCL.625 litera (b) punctul 4 și punctul FCL.740 litera (a) punctul 2.”; (h) punctul FCL.720.A se modifică după cum urmează: (i) litera (a) se modifică după cum urmează: 1. primul paragraf se înlocuiește cu următorul text: „Persoanele care solicită obținerea privilegiilor de a opera un avion cu un singur pilot în operațiuni multipilot, fie atunci când depun cerere de eliberare a unei calificări de clasă sau de tip, fie atunci când își extind la operațiunile multipilot privilegiile unei calificări de clasă sau de tip deja deținute, trebuie să îndeplinească cerințele de la litera (b) punctul 4 și, înainte de începerea cursului relevant de pregătire, de la litera (b) punctul 5.”; 2. punctul 3 se înlocuiește cu următorul text: „3. Avioane complexe de înaltă performanță cu un singur pilot În plus față de îndeplinirea cerințelor de la punctul 2, persoanele care solicită eliberarea unei calificări de tip pentru un avion complex cu un singur pilot clasificat ca avion de înaltă performanță trebuie să respecte toate cerințele următoare: (i) să dețină sau să fi deținut o IR(A) monomotor sau multimotor, în funcție de caz și în conformitate cu dispozițiile din subpartea G; (ii) pentru eliberarea primei calificări de tip, înainte de începerea cursului de pregătire pentru calificarea de tip, să îndeplinească cerințele de la litera (b) punctul 5”; (ii) litera (b) se modifică după cum urmează: 1. teza introductivă se înlocuiește cu următorul text: „Persoanele care solicită eliberarea primei calificări de tip pentru un avion multipilot trebuie să fie elevi piloți care urmează un curs de pregătire pentru MPL sau, înainte de începerea cursului de pregătire pentru calificarea de tip, trebuie să îndeplinească următoarele cerințe:”; 2. punctul 5 se înlocuiește cu următorul text: „5. să fi urmat cursul de pregătire specificat la punctul FCL.745.A, cu excepția cazului în care îndeplinesc oricare dintre următoarele cerințe: (i) în intervalul de trei ani precedenți, au făcut obiectul pregătirii și verificării prevăzute la punctele ORO.FC.220 și ORO.FC.230 din anexa III (partea ORO) la Regulamentul (UE) nr. 965/2012; (ii) au finalizat pregătirea prevăzută la punctul FCL.915 litera (e) punctul 1 subpunctul (ii).”; (i) la punctul FCL.740.A litera (a), punctul 1 se înlocuiește cu următorul text: „1. să promoveze o verificare a competenței în conformitate cu apendicele 9 sau să treacă de evaluarea practică EBT în conformitate cu apendicele 10 pe clasa sau tipul relevant(ă) de avion sau într-un FSTD care reprezintă respectiva clasă sau respectivul tip, în intervalul de trei luni imediat precedent datei de expirare a calificării; și”; (j) punctul FCL.905.TRI se înlocuiește cu următorul text: „FCL.905.TRI TRI – Privilegii și condiții (a) Privilegiile unui TRI constau în dreptul acestuia de a asigura instruire pentru: 1. revalidarea și reînnoirea unei IR, cu condiția ca TRI să fie titularul unei IR valabile; 2. eliberarea unui certificat de TRI sau SFI, cu condiția ca titularul să întrunească toate condițiile următoare: (i) să aibă cel puțin 50 de ore de experiență de instruire ca TRI sau SFI în conformitate cu prezentul regulament sau cu Regulamentul (UE) nr. 965/2012; (ii) să fi parcurs programa de instruire practică a părții relevante a cursului de pregătire TRI în conformitate cu punctul FCL.930.TRI litera (a) punctul 3 într-un mod considerat satisfăcător de șeful activității de pregătire al unei ATO; 3. în cazul unui TRI pentru avioane cu un singur pilot: (i) eliberarea, revalidarea și reînnoirea calificărilor de tip pentru avioane complexe de înaltă performanță cu un singur pilot, cu condiția ca solicitantul să aibă în vedere privilegii care îi conferă dreptul de a participa la operațiuni cu un singur pilot. Privilegiile TRI(SPA) pot fi extinse la instruirea practică pentru calificările de tip pentru avioane complexe de înaltă performanță cu un singur pilot în operațiuni multipilot, cu condiția ca TRI să îndeplinească oricare din următoarele condiții: (A) să dețină sau să fi deținut un certificat de TRI pentru avioane multipilot; (B) să aibă cel puțin 500 de ore pe avioane în operațiuni multipilot și să fi efectuat un curs de pregătire MCCI în conformitate cu punctul FCL.930.MCCI; (ii) cursul MPL referitor la faza de bază, cu condiția să aibă privilegiile extinse la operațiuni multipilot și să dețină sau să fi deținut un certificat de FI(A) sau IRI(A); 4. în cazul unui TRI pentru avioane multipilot: (i) eliberarea, revalidarea și reînnoirea calificărilor de tip pentru: (A) avioane multipilot; (B) avioane complexe de înaltă performanță cu un singur pilot, în cazul în care solicitantul are în vedere privilegii care să îi confere dreptul de a participa la operațiuni multipilot; (ii) pregătire MCC; (iii) cursul MPL privind fazele de bază, intermediară și avansată, cu condiția ca, pentru faza de bază, să dețină sau să fi deținut un certificat de FI(A) sau IRI(A); 5. în cazul unui TRI pentru elicoptere: (i) eliberarea, revalidarea și reînnoirea calificărilor de tip pentru elicoptere; (ii) pregătire MCC, cu condiția să dețină o calificare de tip pentru elicoptere multipilot; (iii) extinderea IR(H) cu un singur motor la IR(H) multimotor; 6. în cazul unui TRI pentru aeronave cu decolare-aterizare verticală: (i) eliberarea, revalidarea și reînnoirea calificărilor de tip pentru aeronave cu decolare-aterizare verticală; (ii) pregătire MCC. (b) Privilegiile unui TRI includ privilegiile de a efectua o evaluare practică EBT la un operator EBT, cu condiția ca instructorul să respecte cerințele din anexa III (partea ORO) la Regulamentul (UE) nr. 965/2012 în ceea ce privește programele de standardizare pentru instructori EBT la respectivul operator EBT.”; (k) la punctul FCL.905.SFI, se adaugă următoarea literă (e): „(e) Privilegiile unui SFI includ privilegiile de a efectua o evaluare practică EBT la un operator EBT, cu condiția ca instructorul să respecte cerințele din anexa III (partea ORO) la Regulamentul (UE) nr. 965/2012 în ceea ce privește programele de standardizare pentru instructori EBT la respectivul operator EBT.”; (l) la punctul FCL.930.SFI, litera (a) se înlocuiește cu următorul text: „(a) Cursul de pregătire practică pentru SFI cuprinde: 1. conținutul FTSD al cursului pentru calificare de tip aplicabil; 2. componentele relevante de pregătire tehnică și componentele FSTD ale programei de instruire practică din cursul TRI aplicabil; 3. 25 de ore de predare-învățare.”; (m) la punctul FCL.1015, litera (a) se înlocuiește cu următorul text: „(a) Solicitantul unui certificat de examinator trebuie să urmeze un curs de standardizare care este asigurat de autoritatea competentă sau care este asigurat de o ATO și aprobat de autoritatea competentă.”; (n) la punctul FCL.1025 litera (b), punctele 1 și 2 și teza introductivă de la punctul 3 se înlocuiesc cu următorul text: „1. înainte de data expirării certificatului, să fi efectuat cel puțin șase teste de îndemânare, verificări ale competenței, evaluări ale competenței sau faze de evaluare EBT în cadrul unui modul EBT menționat la punctul ORO.FC.231 din anexa III (partea ORO) la Regulamentul (UE) nr. 965/2012; 2. în perioada de 12 luni imediat anterioară datei expirării certificatului, să fi efectuat un curs de reîmprospătare a cunoștințelor pentru examinatori, asigurat de autoritatea competentă sau asigurat de o ATO și aprobat de autoritatea competentă; 3. unul dintre testele de îndemânare, verificările competenței, evaluările competenței sau faze de evaluare EBT efectuate în conformitate cu punctul 1 se desfășoară în perioada de 12 luni imediat anterioară datei expirării certificatului de examinator; și:”; (o) la punctul FCL.1010.SFE, litera (a) se modifică după cum urmează: (i) la punctul 1, subpunctul (ii) se înlocuiește cu următorul text: „(ii) să dețină un certificat de SFI(A) pentru tipul aplicabil de avion; și”; (ii) la punctul 2, subpunctul (ii) se înlocuiește cu următorul text: „(ii) să dețină un certificat de SFI(A) pentru clasa sau tipul aplicabil(ă) de avion; și”; (p) apendicele 1 se modifică după cum urmează: (i) punctul 1 se înlocuiește cu următorul text: „1. LAPL și PPL”; (ii) punctele 1.1, 1.2, 1.3 și 1.4 se înlocuiesc cu următorul text: „1.1. Pentru eliberarea unei LAPL, titularul unei LAPL pe o altă categorie de aeronave se creditează integral în ceea ce privește cerințele referitoare la cunoștințele teoretice pe subiectele comune stabilite la punctul FCL.120 litera (a). 1.2. Pentru eliberarea unei LAPL sau a unei PPL, titularii unei PPL, CPL, sau ATPL pe o altă categorie de aeronave se creditează în ceea ce privește cerințele referitoare la cunoștințele teoretice pe subiectele comune stabilite la punctul FCL.215 litera (a). Acest credit se aplică, de asemenea, solicitanților unei LAPL sau PPL care dețin o BPL eliberată în conformitate cu anexa III (partea BFCL) la Regulamentul (UE) 2018/395 sau o SPL eliberată în conformitate cu anexa III (partea SFCL) la Regulamentul de punere în aplicare (UE) 2018/1976, cu excepția subiectului «navigație», pentru care nu se transferă credite. 1.3. Pentru eliberarea unei PPL, titularul unei LAPL pe aceeași categorie de aeronave se creditează integral în ceea ce privește cerințele referitoare la instruirea teoretică și examinarea teoretică. 1.4. Prin derogare de la punctul 1.2, pentru eliberarea unei LAPL(A), titularul unei SPL eliberate în conformitate cu anexa III (partea SFCL) la Regulamentul de punere în aplicare (UE) 2018/1976 cu privilegii de zbor pe TMG trebuie să demonstreze un nivel adecvat de cunoștințe teoretice pentru clasa de avioane monomotor cu piston (aterizare pe uscat) în conformitate cu punctul FCL.135.A litera (a) punctul 2.”; (iii) punctul 4.1 se înlocuiește cu următorul text: „4.1. Solicitanții unei IR sau a unei BIR care au promovat examinările teoretice relevante pentru o CPL pe aceeași categorie de aeronave se creditează în ceea ce privește cerințele referitoare la cunoștințele teoretice la următoarele subiecte: — performanțe umane; — meteorologie; — comunicații.”; (q) în apendicele 3 secțiunea A punctul 9, litera (b) se înlocuiește cu următorul text: „(b) 70 de ore ca PIC, dintre care până la 55 de ore pot fi efectuate ca SPIC. Timpul de zbor instrumental ca SPIC se contabilizează ca timp de zbor ca PIC numai până la un maxim de 20 de ore;”; (r) în apendicele 6 secțiunea A, punctul 2 se înlocuiește cu următorul text: „2. Persoanele care solicită să urmeze un curs modular de IR(A) trebuie să fie titulare ale unei PPL(A) sau ale unei CPL(A). Persoanele care solicită să urmeze modulul Proceduri zbor instrumental și care nu sunt titulare ale unei CPL(A) trebuie să fie titulare ale unei BIR sau ale unui certificat de absolvire a modulului de pregătire de bază în zbor instrumental. ATO trebuie să se asigure că persoana care solicită să urmeze un curs IR(A) multimotor și care nu a fost titulară a unei calificări de clasă sau de tip multimotor pentru avioane a urmat cursul de pregătire multimotor prevăzut în subpartea H înainte de a începe pregătirea practică pentru cursul IR(A).”; (s) secțiunea B din apendicele 9 se modifică după cum urmează: (i) punctul 5 se modifică după cum urmează: 1. La litera (k), tabelul se înlocuiește cu următorul tabel: „1. 2. 3. 4. 5. Tipul de operațiune Tipul de aeronavă SP (cu un singur pilot) MP (multipilot) SP → MP (eliberare inițială) MP → SP (eliberare inițială) SP + MP Pregătire Testare/verificare Pregătire Testare/verificare Pregătire Testare/verificare Pregătire, testare și verificare (avioane SE) Pregătire, testare și verificare (avioane ME) Avioane SE (monomotor) Avioane ME (multimotor) Eliberarea inițială Toate (cu excepția celor complexe SP) Secțiunile 1-6 Secțiunile 1-6 Cooperare în echipaj multiplu (MCC) Gestionarea resurselor echipajului (CRM) Factori umani Gestionarea amenințărilor și a erorilor (TEM) Secțiunile 1-7 Secțiunile 1-6 Cooperare în echipaj multiplu (MCC) Gestionarea resurselor echipajului (CRM) Factori umani Gestionarea amenințărilor și a erorilor (TEM) Secțiunea 7 Secțiunile 1-6 1.6, 4.5, 4.6, 5.2 și, dacă este cazul, o apropiere din secțiunea 3.B 1.6, secțiunea 6 și, dacă este cazul, o apropiere din secțiunea 3.B Complexe SP 1-7 1-6 Revalidare Toate nu se aplică Secțiunile 1-6 nu se aplică Secțiunile 1-6 nu se aplică nu se aplică nu se aplică nu se aplică Operațiuni multipilot (MPO): Secțiunile 1-7 (pregătire) Secțiunile 1-6 (verificare) Operațiuni cu un singur pilot (SPO): 1.6, 4.5, 4.6, 5.2 și, dacă este cazul, o apropiere din secțiunea 3.B Operațiuni multipilot (MPO): Secțiunile 1-7 (pregătire) Secțiunile 1-6 (verificare) Operațiuni cu un singur pilot (SPO): 1.6, secțiunea 6 și, dacă este cazul, o apropiere din secțiunea 3.B Reînnoire Toate FCL.740 Secțiunile 1-6 FCL.740 Secțiunile 1-6 nu se aplică nu se aplică nu se aplică nu se aplică Pregătire: FCL.740 Verificare: ca în cazul revalidării Pregătire: FCL.740 Verificare: ca în cazul revalidării” 2. În tabelul de la litera (l), rândul aferent exercițiului 7.2.2 se înlocuiește cu următorul text: „7.2.2 Următoarele exerciții de restabilire a atitudinii normale de zbor: — revenire din atitudine cu botul sus la diferite unghiuri de înclinare și — revenire din atitudine cu botul jos la diferite unghiuri de înclinare. P X Pentru acest exercițiu nu se folosește un avion” (t) se adaugă următorul apendice 10: „Apendicele 10 Revalidarea și reînnoirea calificărilor de tip, precum și revalidarea și reînnoirea IR atunci când sunt combinate cu revalidarea sau reînnoirea calificărilor de tip – evaluarea practică EBT A – Dispoziții generale 1. Revalidarea și reînnoirea calificărilor de tip, precum și revalidarea și reînnoirea IR atunci când sunt combinate cu revalidarea sau reînnoirea calificărilor de tip în conformitate cu prezentul apendice se efectuează numai la operatorii EBT care îndeplinesc toate cerințele următoare: (a) au instituit un program EBT relevant pentru calificarea de tip sau IR aplicabilă în conformitate cu punctul ORO.FC.231 din anexa III (partea ORO) la Regulamentul (UE) nr. 965/2012; (b) au o experiență de cel puțin trei ani în derularea unui program EBT mixt; (c) pentru fiecare calificare de tip din programul EBT, organizația a numit un manager al activității EBT. Managerii activității EBT trebuie să îndeplinească toate cerințele următoare: (i) dețin privilegii de examinator pentru calificarea de tip relevantă; (ii) au o experiență vastă în domeniul pregătirii în calitate de instructor pentru calificarea de tip relevantă; (iii) sunt fie persoana numită în conformitate cu punctul ORO.AOC.135 litera (a) punctul 2 din anexa III (partea ORO) la Regulamentul (UE) nr. 965/2012, fie un adjunct al persoanei respective. 2. Managerul activității EBT responsabil cu calificarea de tip relevantă trebuie să se asigure că solicitantul îndeplinește toate cerințele privind calificarea, pregătirea și experiența din prezenta anexă în vederea revalidării sau a reînnoirii calificării relevante. 3. Solicitanții care doresc să își revalideze sau să își reînnoiască o calificare în conformitate cu prezentul apendice trebuie să îndeplinească toate cerințele următoare: (a) să fie înscriși în programul EBT al operatorului; (b) în cazul revalidării unei calificări, să absolve programul EBT al operatorului în cursul perioadei de valabilitate a calificării relevante; (c) în cazul reînnoirii unei calificări, să respecte procedurile elaborate de operatorul EBT în conformitate cu punctul ORO.FC.231 litera (a) punctul 5 din anexa III (partea ORO) la Regulamentul (UE) nr. 965/2012. 4. Revalidarea sau reînnoirea unei calificări în conformitate cu prezentul apendice presupune toate cele ce urmează: (a) evaluarea practică EBT continuă în cadrul unui program EBT; (b) demonstrarea unui nivel admisibil de performanță la toate competențele; (c) acțiunea administrativă de revalidare sau de reînnoire a licenței pentru care managerul activității EBT responsabil cu calificarea de tip relevantă face toate demersurile următoare: 1. se asigură că se respectă cerințele de la punctul FCL.1030; 2. când acționează în conformitate cu punctul FCL.1030 litera (b) punctul 2, înscrie pe licența solicitantului noua dată de expirare a calificării. Înscrierea pe licență poate fi realizată de o altă persoană în numele managerului activității EBT, dacă persoana respectivă a fost delegată în acest sens de managerul activității EBT în conformitate cu procedurile prevăzute în programul EBT. B – Efectuarea evaluării practice ebt Evaluarea practică EBT se efectuează în conformitate cu programul EBT al operatorului.